Il-76 transport samolyoti Moskvaning Sheremetevo aeroportiga old shassisining ustuni tushirilmagan holda kelib qo‘ndi. Bu haqda RIAMO agentligi xabar bermoqda. “Favqulodda qo‘nish muvaffaqiyat bilan amalga oshirildi, bortdagi hech kim zarar ko‘rmadi”, - deb ma’lumot berdi aeroport matbuot xizmati. Ayni paytda Sheremetevo aeroporti odatiy rejimda ishlamoqda.